section_heading: Teretne karakteristike
paragraph_text: U hipotetskoj pretpostavci, došlo se do računice kako bi flota od 15 aviona C-27J koja prevozi teret uz dolet od 926&nbsp;km (uz eksploataciju od 350 sati leta godišnje po avionu) tijekom jedne godine mogla prevesti 12.490 tona korisnog tereta. Uz iste pretpostavke, flota C-295 može prevesti 8.530 tona odnosno flota Antonova An-32 može prevesti 7.740 tona korisnog tereta. mini|desno|260px|Tovarni prostor C-27J talijanskog ratnog zrakoplovstva. Dobra operativna vrlina Spartana je širok i lako dostupan teretni prostor, duljine 11,43 m, širine 3,33 m, i visine 2,60 m. Time je Spartan prikladan za prijevoz raznovrsnog tereta. Moguć je ukrcaj tri palete dimenzija 223&nbsp;cm x 274&nbsp;cm x 203&nbsp;cm što je identično mogućnostima C-130J. Također, moguć je ukrcaj terenskog Humveeja, oklopnog vozila AML-90 ili jednog kompletnog motora s gondolom za C-130J. U usporedbi s ovim, mogućnosti glavnih suparnika Spartana (C-295 i An-32) uopće nisu mjerljive.